**Προκήρυξη εκδήλωσης ενδιαφέροντος μετακίνησης μαθητών**

**της ομάδας Αγωγής Σταδιοδρομίας του Αριστοτελείου Κολλεγίου στον Άγιο Αθανάσιο 11-12 Φεβρουαρίου 2024**

Οι 3 ομάδες των μαθητών/τριων των εκπαιδευτικών προγραμμάτων Αγωγής Σταδιοδρομίας του Αριστοτελείου Κολλεγίου, προτίθεται να πραγματοποιήσουν μία διήμερη εκδρομή στον Άγιο Αθανάσιο από την Κυριακή 11/2 έως τη Δευτέρα 12/2/24.

Συγκεκριμένα τα 3 προγράμματα αγωγής σταδιοδρομίας που διεξάγει το σχολείο μας το σχ. 2023-2024 έχουν ως εξής: Γυμνάσιο Επιχειρηματικότητα και Κυκλική Οικονομία 18 μαθητές, Γυμνάσιο Εικονική Επιχείρηση 24 μαθητές, Λύκειο Μοντέλο Ηνωμένων Εθνών 15 μαθητές.

Στην επίσκεψη θα συμμετάσχουν πένητα επτά από τους πενήντα επτά μαθητές που ανήκουν και στις 3 ομάδες αγωγής σταδιοδρομίας , που θα συνοδεύονται από τρεις συνοδούς καθηγητές/καθηγήτριες και έναν αρχηγό καθηγητή/τρια.

Οι προσφορές για την παραπάνω μετακίνηση πρέπει να κατατεθούν στη Γραμματεία του Σχολείου (Αριστοτέλειο Κολλέγιο Γυμνάσιο-Λύκειο)σε **σφραγισμένο φάκελο** ή να σταλούν ηλεκτρονικά μέχρι το πρωί της Παρασκευής 26 Ιανουαρίου.

Η κάθε προσφορά πρέπει **απαραίτητα** να περιλαμβάνει:

* τη μεταφορά με λεωφορείο από το σχολείο στον Άγιο Αθανάσιο
* τη διαμονή σε ξενοδοχείο 3\* ή 4\* με πρωινό σε τρίκλινα δωμάτια και μονόκλινο για τους συνοδούς καθηγητές.

Οι προσφορές, πρέπει να συνοδεύονται και από υπεύθυνη δήλωση ότι η επιχείρηση διαθέτει το ειδικό σήμα λειτουργίας και το οποίο είναι σε ισχύ (άρθρο 4, § 2 της Υ.Α. Γ2/13324/07-02-06), θα ανοιχθούν και θα **αξιολογηθούν το μεσημέρι της Παρασκευής 26 Ιανουαρίου 2024** με τη συμμετοχή εκπροσώπων όλων των από το νόμο προβλεπόμενων εμπλεκομένων. Στις προσφορές πρέπει να αναγράφεται ότι σε περίπτωση ακύρωσης κάποιου μαθητή το ποσό συμμετοχής του πρέπει να του επιστρέφεται ακέραιο.